23. ΑΠΟΦΑΣΙΣ ΥΠΟΥΡΓΩΝ ΠΡΟΓΡΑΜΜΑΤΙΣΜΟΥ ΚΑΙ  ΚΥΒΕΡΝΗΤΙΚΗΣ ΠΟΛΙΤΙΚΗΣ,  ΕΣΩΤΕΡΙΚΩΝ ΚΑΙ ΕΘΝΙΚΗΣ  ΟΙΚΟΝΟΜΙΑΣ  Αριθ. 256255 της 19 Μαΐου /5 Ιουν.  1973  (ΦΕΚ Β 634) Περί τροποποιήσεως της υπ’ αριθ. Λ7/75/23/11.12.72 αποφάσεως «περί οργανώσεως των Υπηρεσιών της Νομαρχίας Αττικής αρμοδιότητος Υπουργείου Εθνικής Οικονομίας (Τομέως Γεωργίας)». Έχοντες υπ’ όψιν τας διατάξεις: 1.Του άρθρ.7 του Ν.Δ. 1147/72 «περί Διοικήσεως της Μείζονος Πρωτευούσης». 2.Της υπ’ αριθμ. 11300/Δ/5.7.72 αποφάσεως του Πρωθυπουργού (ΦΕΚ 473/Β΄/5.7.72), «περί προσδιορισμού των αρμοδιοτήτων του παρά τω Υπουργείω Προγραμματισμού και Κυβερνητικής Πολιτικής Υπουργού παρά τω Πρωθυπουργώ, των Υφυπουργών, του Γενικού Γραμματέως, ως και των Ανωτάτων και Ανωτέρων Υπαλλήλων του αυτού υπουργείου». 3.Την υπ’ αριθμ. 349/6.4.73 σύμφωνον γνωμοδότησιν του Ανωτάτου Συμβουλίου Δημοσίων Υπηρεσιών, αποφασίζομεν: Άρθρ.1.-Τροποποιούντες την παρ. ζ΄ του άρθρ. 4 της υπ’ αριθ. Λ7/7-5/23/11.12.72 κοινής υπουργικής αποφάσεως, καταργούμεν την Υπηρεσίαν Έργων Εγγείων Βελτιώσεων της Δ/νσεως Γεωργίας του Διαμερίσματος Πειραιώς και συνιστώμεν παρά τη Νομαρχία Αττικής Υπηρεσίαν ΄Εργων Εγγείων Βελτιώσεων, με έδραν την Νίκαιαν-Πειραιώς υπαγομένην εις την Διεύθυνσιν Γεωργίας της Νομαρχίας ταύτης. Άρθρ.2.-Η υπηρεσία Έργων Εγγείων Βελτιώσεων, αποτελείται εκ των κάτωθι Τμημάτων: 1.Τμήμα Γεωργοοικονομικών Μελετών Εγγείων Βελτιώσεων, εις την αρμοδιότητα του οποίου ανήκουν: α)Η συγκέντρωσις στοιχείων προς κατάρτισιν προσχεδίων πολυετών ή ετησίων προγραμμάτων εκτελέσεως εγγειοβελτιωτικών έργων. β)Η σύνταξις γεωργοοικονομικών μελετών και αναγνωριστικών εκθέσεων γεωργοτεχνικών, αντιδιαβρωτικών, υδρογεωλογικών και λοιπών μελετών, αίτινες αφορούν εις νέα έργα εγγείων βελτιώσεων και η παρακολούθησις της πορείας του προγράμματος μελετών και της εκτελέσεως των έργων. 2.Τμήμα Μελετών και Κατασκευών, εις την αρμοδιότητα του οποίου ανήκουν:  εκτελουμένων έργων, η εισήγησις αρμοδίως της εγκρίσεως των μελετών, διαγωνισμών και λοιπών τεχνικών θεμάτων αυτών, η επίβλεψις της κατασκευής των άνω έργων, ο τεχνικός και οικονομικός έλεγχος των εργοληπτών, η παραλαβή των έργων, ως και παν συναφές προς τα άνω έργα τεχνικόν θέμα αρμοδιότητος Πολιτικού Μηχανικού. 3.Τμήμα Γεωλογικόν, εις την αρμοδιότητα του οποίου ανήκουν: Η γεωλογική έρευνα και μελέτη έργων εγγείων βελτιώσεων, αι γεωλογικαί έρευναι και μελέται προς διαπίστωσιν υπάρξεως υπογείων υδάτων, η από γεωλογικής πλευράς παρακολούθησις των γεωτρήσεων και γενικώτερον η έρευνα και η μελέτη των υδρογεωλογικών και γεωλογικών συθηκών. 4.Τμήμα Εκμεταλλεύσεως Μηχανικού Εξοπλισμού, εις την αρμοδιότητα του οποίου ανήκουν: Η, δια της εκμεταλλεύσεως του μηχανικού εξοπλισμού της Υπηρεσίας, εκτέλεσις εργασιών και έργων εγγείων βελτιώσεων και η παρακολούθησις και ο συντονισμός της εργασίας αυτών, ο προγραμματισμός και η εκτέλεσις των εργασιών γεωργικού εξηλεκτρισμού, η παρακολούθησις και επίλυσις θεμάτων εκμηχανίσεως της γεωργίας, η διενέργεια εξετάσεων και η χορήγησις πτυχίων χειριστών γεωργικών μηχανών. 5.Τμήμα Αξιοποιήσεως Έργων και Υδάτων, εις την αρμοδιότητα του οποίου ανήκουν: Η ρύθμισις των υδατικών σχέσεων επί παντός θέματος αρδεύσεων, στραγγίσεων, υδρεύσεων, αποξηράνσεων, αποχετεύσεων, αποβλημάτων, υδάτων, η λήψις των αναγκαιούντων μέτρων απαλλοτριώσεως δικαιωμάτων χρήσεως ύδατος, δεσμεύσεως πηγών και δουλειών, διελεύσεως αγωγών, η λήψις μέτρων προστασίας του υπογείου εις ύδωρ δυναμικού, η μέριμνα δια την σύστασιν Οργανισμών Εγγείων Βελτιώσεων και η εποπτεία και η επίβλεψις της λειτουργίας και διοικήσεως τούτων, η μέριμνα δια την κατασκευήν των έργων Γ΄ τάξεως εις τα εκτελούμενα κρατικά έργα Εγγείων Βελτιώσεων και η μέριμνα δια την καλήν αξιοποίησιν, συντήρησιν και λειτουργίαν των έργων. 6.Τμήμα διαχειρίσεως. Το ως άνω Τμήμα διαιρείται εις δύο Γραφεία: α)Γραφείον Χρηματικού, και  β)Γραφείον Διαχειρίσεως Υλικού και Εφοδιασμού. Αι αρμοδιότητες των Γραφείων τούτων είναι αι ακόλουθοι: 1)Γραφείον Χρηματικού: α)Η υποβολή στοιχείων εις το Τμήμα Εκκαθαρίσεως δαπανών δια την υπ’ αυτού κατάρτισιν και υποβολήν αρμοδίως σχεδίου προϋπολογισμού δια την ένταξιν τούτου εις το Β΄ παράρτημα του προϋπολογισμού του Κ.Τ.Γ.Κ. και Δασών. (Αντί της σελ.216,681) Σελ.216,681(α) Τεύχος 530-Σελ.13 Νομαρχίες Αττικής 2.Γ.η.23 β) Η διαχείρισις των χρημάτων της παγίας προκαταβολής, ως και πάσης ετέρας χρηματοδοτήσεως, η σύνταξις των σχετικών δικαιολογητικών πληρωμής των πάσης φύσεως δαπανών και υποβολή τούτων εις το Τμήμα Εκκαθαρίσεως δαπανών. γ)Η κοστολόγησις των έργων του συνεργείου επισκευών, των μεταφορών, κλπ., ως και η παρακολούθησις των εξ οιασδήποτε πηγής προερχομένων εσόδων. δ)Η τήρησις των απαιτουμένων λογιστικών βιβλίων και η διεξαγωγή της πάσης φύσεως λογιστικής υπηρεσίας. ε)Η κατάρτισις παντός εγγράφου και η διεξαγωγή πάσης αλληλογραφίας οικονομικού και λογιστικού περιεχομένου, αναγομένου εις την αρμοδιότητα της Υ.Ε.Ε.Β. 2)Γραφείον Διαχειρίσεως Υλικού και Εφοδιασμού: α)Η λογιστική και διαχειριστική παρακολούθησις του εν γένει υλικού και των κεφαλαιουχικών αγαθών, ως και η σύνταξις και η υποβολή αρμοδίως των σχετικών πινάκων απογραφής των περιουσιακών στοιχείων. β)Η προμήθεια, βάσει των ισχυουσών διατάξεων των πάσης φύσεως υλικών και η σύνταξις των σχετικών δικαιολογητικών. γ)Ο έλεγχος των υλικών των αποθηκών και η μέριμνα δια την καλήν λειτουργίαν των αποθηκών, ως και η εν γένει διαχείρισις των υλικών. δ)Η διεξαγωγή πάσης φύσεως αλληλογραφίας αφορώσης εις τον εφοδιασμόν, την προμήθειαν και διακίνησιν των υλικών. 7.Τμήμα Εκκαθαρίσεως Δαπανών Κ.Τ.Γ.Κ. και Δασών, εις την αρμοδιότητα του οποίου ανήκουν: α)Η συγκέντρωσις στοιχείων των υπ’ αυτού εξυπηρετουμένων μονάδων της Υ.Ε.Ε.Β. και υποβολή τούτων αρμοδίως δια την κατάρτισιν του Β΄ παραρτήματος προϋπολογισμού του ΚΤΓΚ και Δασών. β)Η υποβολή προτάσεων αρμοδίως περί των αναγκαίων τροποποιήσεων του ως άνω προϋπολογισμού. γ)Η εντός των ορίων των μεταβιβαζομένων δι’ επιτροπικών ενταλμάτων πιστώσεων, έκδοσις ενταλμάτων προπληρωμής, ως και το άνοιγμα ενεγγύων πιστώσεων και η παρακολούθησις της εκτελέσεως και τακτοποιήσεως αυτών. δ)Η παρακολούθησις της εγκαίρου υποβολής υπό των υπολόγων των δικαιολογητικών τακτοποιήσεως των ενταλμάτων προπληρωμής, ως και ο έλεγχος των δικ/κών και λοιπών παραστατικών στοιχείων εξοφλήσεως αυτών. Σελ. 216,682(α) Τεύχος 530-Σελ.14 ε)Η σύνταξις και υποβολή αρμοδίως του απολογισμού εξόδων μετά των σχετικών δικαιολογητικών, δια την σύνταξιν του γενικού απολογισμού, η τήρησις των απαιτουμένων βιβλίων, ως και πάσα συναφής προς τα ανωτέρω θέματα ενέργεια. ς)Η παρακολούθησις της λειτουργίας και αποκατατάσεως των παγίων προκαταβολών, ο έλεγχος και η εκκαθάρισις των πάσης φύσεως δαπανών των Υ.Ε.Ε.Β. των Νομαρχιών, Αττικής, Βοιωτίας, Δωδεκανήσου, Χανίων και Ηρακλείου Κρήτης, ως και της Πελοποννήσου, πλην των τοιούτων των Νομαρχιών Ηλείας και Αχαΐας, η έκδοσις των ενταλμάτων πληρωμής των δαπανών τούτων, η τήρησις των απαιτουμένων λογιστικών βιβλίων και πάσα συναφής προς τα ανωτέρω θέματα αρμοδιότης. ζ)Η διεξαγωγή της εν γένει λογιστικής εργασίας του Κ.Τ.Γ.Κ. και Δασών, εντός των ορίων των μεταβιβαζομένων αυτώ πιστώσεων. 8.Συνεργείον Επισκευής Μηχανημάτων, εις την αρμοδιότητα του οποίου ανήκουν: α)Η παρακολούθησις από μηχανολογικής απόψεως και η επισκευή του μηχανικού Εξοπλισμού της Υπηρεσίας Έργων Εγγείων Βελτιώσεων και πάσης, εν το Νομώ Αττικής, ετέρας Υπηρεσίας, αρμοδιότητος Τομέως Γεωργίας. β)Η, εντολή της Περιφερειακής Διοικήσεως Αττικής και Νήσων (Επιθεώρησις Γεωργίας), ανάθεσις επισκευής μηχανημάτων των Γεωργικών και Δασικών Υπηρεσιών ετέρων Νομαρχιών αυτής και η, εντολή της Κεντρικής Υπηρεσίας του Τομέως Γεωργίας, επισκευή μηχανημάτων των υπ’ αυτών Υπηρεσιών ετέρων Περιφερειακών Διοικήσεων. Η Υπηρεσία Έργων Εγγείων Βελτιώσεων Νομαρχίας Αττικής εκτελεί, εντολή της Κεντρικής Υπηρεσίας και εγγειοβελτιωτικά έργα και εργασίας εις διαφόρους περιοχάς της Περιφερειακής Διοικήσεως Αττικής και Νήσων. Διά του Π.Δ.377 της 18/25 Μαΐου 1974(ΦΕΚ Α΄ 144) διετηρήθησαν υπέρ του Νομάρχου Αττικής αι εκ της κειμένης νομοθεσίας απορρέουσαι αρμοδιότητες αυτού επί θεμάτων της Υπηρεσίας Έργων Εγγείων Βελτιώσεων της Δ/νσεως Γεωργίας Νομαρχίας Αττικής. 2.Γ.η.23 Νομαρχίες Αττικής Άρθρ.3.-Αι θέσεις των υπαλλήλων της ως άνω Υπηρεσίας ορίζονται ως ακολούθως επί αντιστοίχω μειώσει των υπό των άρθρ.12 και 13 της υπ’ αριθ. Λ7/7-5/23/11.12.72 ημετέρας, προβλεπομένων τοιούτων δια το Διαμέρισμα Πειραιώς. Α΄ Κατηγορίας. 1.Κλάδου Α1 Γεωπονικού: Θέσεις Επί βαθμοίς 5ω-4ω     3 2. Κλάδου Α4 Διοικητικού: α)Επί βαθμοίς 5ω-4ω      1 β) ΄΄     ΄΄         8ω-6ω      1 3. Κλάδου Α5 Πολ. Μηχανικών: α)επί βαθμοίς 3ω-2ω       1 β)  ΄΄        ΄΄    6ω-4ω      4 4.Κλάδου Α6 Μηχ. Ηλεκτρολόγων: Επί βαθμοίς 6ω-4ω       2 5.Κλάδου Α9 Χημικών: Επί βαθμοίς 8ω-6ω        1 6.Κλάδου Α10 Γεωλόγων: Επί βαθμοίς 7ω-6ω        2 Β΄ Κατηγορίας Θέσεις 1.Κλάδου Β1 Γεωπονικού     1 2.Κλάδου Β4 Διοικητικού   30 3.    ΄΄       Β5  Πολ.Υπομ/κων     2 4.    ΄΄       Β6  Μηχ. Ηλεκ.Υπομ     2 5.    ΄΄       Β7  Τοπογρ. Υπομ.     7 6.    ΄΄       Β9  Εργοδηγών     6 7.    ΄΄       Β10 Σχεδιαστών     2 8.    ΄΄       Β15 Τεχν. Γ. Μηχανών    33 9.    ΄΄       Β18 Οδηγ.αυτ/των      2 10.  ΄΄       Γ1   Κλητήρων      2 Προϊστάμενοι και Αναπλήρωσις Άρθρ.4.-1.Της υπηρεσίας Έργων Εγγείων Βελτιώσεων προΐσταται ο εκάστοτε Προϊστάμενος της Διευθύνσεως Γεωργίας Νομαρχίας Αττικής, των δε Τμημάτων αυτής υπάλληλος του κλάδου Α1 Γεωπονικού επί βαθμοίς 5ω ή 4ω, εξαιρέσει του Τμήματος Μελετών και κατασκευών του οποίου προΐσταται υπάλληλος του κλάδου Α5 Πολιτικών Μηχανικών επί βαθμοίς 3ω ή 2ω, του Τμήματος Γεωλογικού, του οποίου προΐσταται υπάλληλος του κλάδου Α10 Γεωλόγων-Εδαφολόγων επί βαθμώ 6ω και των Τμημάτων Διαχειρίσεως και Εκκαθαρίσεως δαπανών Κ.Τ.Γ.Κ. και Δασών των οποίων προΐσταται υπάλληλος του Κλάδου Α4 Διοικητικού, επί βαθμοίς 5ω ή 4ω και του Συνεργείου Επισκευής Μηχανημάτων του οποίου προΐσταται υπάλληλος του Κλάδου Α6 Μηχ. Ηλεκτρολόγων επί βαθμοίς 6ω-4ω. 2.Τον Προϊστάμενον ελλείποντα, απόντα ή κωλυόμενον αναπληροί, ο εν αυτή υπηρετών κατά βαθμόν ανώτερος και επί ομοιοβάθμων ο αρχαιότερος υπάλληλος του αυτού με τον αναπληρούμενον κλάδου. 3.Των Τμημάτων ο κατά βαθμόν ανώτερος και επί ομοιοβάθμων ο αρχαιότερος του αυτού κλάδου. Άρθρ.5.-(Αντικαθίσταται η παρ.1 του άρθρ.16 της υπ’ αριθ.Λ7/7-5/23 αποφάσεως, ανωτ. αριθ 4). Άρθρ.6.-(Προστίθεται φράσις εις το τέλος του εδαφ. α΄ της παρ.1 του άρθρ.10 της υπ’ αριθ.Λ7/75/23 αποφάσεως). Η παρούσα δημοσιευθήτω δια της Εφημερίδος της Κυβερνήσεως. 